OzLabs/hebrew-wiki-articles huggingface dataset:
ה'תל"ב

==אירועים==
* מעצרו של שבתי צבי בקושטא, והעברתו למאסר במבצר אולציניו.

==נולדו==
* רבי משה חגיז, מחכמי ירושלים ומראשי הלוחמים בשבתאות.
* רבי בנימין בן מישאל, ממשוררי יהדות פרס.
* רבי יוסף בשארי, מרבני יהדות צנעא, ודיין בבית הדין של צנעא. (נפטר בה'תקי"ב)

==נפטרו==
* רבי בנימין הלוי, ממקובלי צפת ושד"ר, תלמידם של גורי האר"י. יש המייחסים לו את החיבור חמדת ימים.

==לוח שנה==





===מאפייני לוח השנה===
ה'תל"א

==אירועים==
* ו' באייר – החלה בניית בית הכנסת הפורטוגזי באמסטרדם
* י"ג באב – רבי הלל בן נפתלי הירץ התקבל כאב"ד איחוד קהילות אה"ו

==נולדו==

==נפטרו==
* ט"ו באייר – רבי אריה לייב "הארוך" מקראקא, רב פולני במאה ה-17, רבן של פשמישל וקראקא ומגדולי רבני דורו.
* ד' באלול – רבי משה רבקש, רב בוילנא, ומחבר "באר הגולה", מנושאי הכלים של השולחן ערוך.

==לוח שנה==





===מאפייני לוח השנה===
ה'ת"ל

==אירועים==
* גירוש יהודי וינה
* כ"ה בטבת – רפאל לוי הועלה על המוקד על קידוש השם במץ בעקבות עלילת הדם במץ. יום זה נקבע לתענית ציבור קהילתית של יהדות מץ.

==נולדו==
==נפטרו==
* רבי חיים אבולעפיה (הראשון), רב ודיין בארץ ישראל.
* כ"ט בניסן – רבי משה שמשון בכרך, דרשן בקהילת פראג ורבן של לייפניק ווורמייזא. אביו של רבי יאיר חיים בכרך.

==לוח שנה==





===מאפייני לוח השנה===
ה'תכ"ט

==אירועים==

==נולדו==

==נפטרו==
* נפטר רבי יונה תאומים-פרנקל, רב ומנהיג ציבור יהודי בתקופת גזרות ת"ח ות"ט. רבן של הערים נמירוב, לובומל, בלז, הורודנה ופינסק. ולאחר חורבן הקהילות, רבה של מץ. מחבר הספר "קיקיון דיונה" על התלמוד הבבלי (נולד ה'שנ"ו).

==לוח שנה==





===מאפייני לוח השנה===
ה'תכ"ח

==אירועים==
* ה' בשבט – הקבורה הראשונה בבית הקברות היהודי של יהדות קוראסאו באי קוראסאו.

==נולדו==

==נפטרו==
* כ"ו בשבט – הרב דוד הלוי סגל, מחבר ה"טורי זהב" (הט"ז), מנושאי כליו של השולחן ערוך ומגדולי הפוסקים האשכנזיים

==לוח שנה==





===מאפייני לוח השנה===
ה'תכ"ז

==אירועים==

==נולדו==

==נפטרו==
* כ"ו בשבט - רבי דוד הלוי סגל, הט"ז. 

* כ"ו באייר - רבי אהרן לפפה

==לוח שנה==





===מאפייני לוח השנה===
ה'תכ"ו

==אירועים==
סיום הדפסת שולחן ערוך עם באר הגולה באמסטרדם.

ט"ז באלול - שבתי צבי מובא למשפט בפני הסולטן ומחליט להתאסלם.

==נולדו==

==נפטרו==

==לוח שנה==





===מאפייני לוח השנה===
ה'תכ"ה

==אירועים==
* באמשטרדם מסתיימת הדפסתו הראשונה של הספר שפתי כהן על שולחן ערוך חושן משפט לרבי שבתי הכהן

==נולדו==
* דוד אופנהיים, פוסק ורב של הקהילות היהודיות בערים ניקלשבורג ופראג

==נפטרו==

==לוח שנה==





===מאפייני לוח השנה===
ה'תכ"ד

==אירועים==

==נולדו==
* רבי דוד אופנהיים, פוסק ואב"ד בניקולסבורג ופראג, רב ראשי למורביה ובוהמיה, נדבן ואספן ספרים. (נפטר בז' בתשרי ה'תצ"ז)

==נפטרו==
* כ' בתשרי - רבי השיל מקראקא, ראש ישיבה ופוסק בפולין.
* י"ד בכסלו – מתתיהו קלהורה, רוקח יהודי מקרקוב, הוצא להורג בפיוטרקוב באשמת ביזוי הנצרות.

==לוח שנה==





===מאפייני לוח השנה===
ה'תכ"ג

==אירועים==

==נולדו==

==נפטרו==
* א' באדר א' - רבי שבתי כהן, רב ופוסק, מחבר פירוש הש"ך על השולחן ערוך (נולד ה'שפ"ב).

==לוח שנה==





===מאפייני לוח השנה===
ה'תכ"ב

==אירועים==
* מגפה בעיר חברון

==נולדו==
* רבי אליעזר נחום, אב בית דין וראש ישיבה באדריאנופול, ומאוחר יותר הראשון לציון (נפטר בחשון ה'תק"ה)

==נפטרו==
* כ"ו בטבת - רבי יוסף איסקפה, מגדולי רבני איזמיר.
* ב' באדר - רבי מאיר פופרש, מקובל, יליד פולין, עלה לארץ ישראל ולמד מפי תלמידי האר"י. (נולד בה'שפ"ד)

==לוח שנה==





===מאפייני לוח השנה===
ה'תכ"א

==אירועים==
* ל' בשבט – טקס הוצאה להורג לאחר המוות נערך לאוליבר קרומוול, 3 שנים לאחר מותו.
* רבי אהרן לפפה מונה לכהן כרבה של אזמיר.

==נולדו==
* ז' בכסלו – רבי יהודה מילר, רב ופוסק יהודי-גרמני, אב"ד דייץ ומדינת קלן. (נפטר בי"ב בניסן ה'תקי"א)
* כ"ד בניסן – יששכר ברנד להמן, יהודי החצר של אוגוסט השני מלך פולין והנסיך הבוחר מסקסוניה, שתדלן ונדבן יהודי גרמני. (נפטר בכ"ד בתמוז ה'ת"ץ)
* רבי אברהם בן דוד יצחקי, הראשון לציון, פוסק, שד"ר וראש ישיבה ירושלמי. (נפטר בי"ג בסיוון ה'תפ"ט)

==נפטרו==
* ב' בשבט – רבי מנחם מנדל קרוכמל, רבן של ניקלשבורג וקהילות נוספות ורב ראשי ליהדות מוראביה, מחבר שו"ת 'צמח צדק'.
* כ"ב באב – רבי יחיא בשירי, מחכמי יהדות תימן, פרשן ומעתיק.
* רבי יצחק הצרפתי (השני), דרשן, אב בית הדין וראש הישיבה של יהדות פאס.

==לוח שנה==





===מאפייני לוח השנה===
ה'ת"ך

==אירועים==

==נולדו==

==נפטרו==
* כ"ח בניסן (ראו בערך) - רבי שבתי שפטל הלוי הורוביץ, רב וראש ישיבה מגדולי יהדות אשכנז בדורו. דרשן קהילת פראג ורבן של פיורדא, פרנקפורט, פוזנא ווינה. עורך הספר "שני לוחות הברית" של אביו, רבי ישעיה הלוי הורוביץ, ומחבר הספר "ווי העמודים".

==לוח שנה==





===מאפייני לוח השנה===
ה'תי"ט

==אירועים==

==נולדו==

==נפטרו==
* י"ח באייר – רבי משה ירמיה הכהן, מרא דאתרא בנרול שבפולין, ולאחר גזירות ת"ח ות"ט מרא דאתרא ואב"ד של יהדות מץ שבצרפת.
* כ"א אלול – רבי ישראל זק, "הקדוש מרזינאי", נפטר 9 ימים לפני העלילת דם שגרמו לפרעות בעירו רוזינוי, שעליהם נכתבו מספר קינות שנאספו בספר "זיכרון קדושים" (העלילת דם והפרעות החלו בראש השנה ה'ת"כ).

==לוח שנה==





===מאפייני לוח השנה===



==הערות שוליים==
ה'תי"ח

==אירועים==

==נולדו==
* י"ג בשבט – רבי שמשון ורטהיימר, רב, מדינאי ונדבן, מנהיג יהדות וינה ויהודי החצר של קיסר האימפריה הרומית הקדושה. רב ראשי למדינות בוהמיה, מוראביה והונגריה ולקהילות נוספות. (נפטר בי"ז באב ה'תפ"ד)
* צבי הירש אשכנזי - ה"חכם צבי".

==נפטרו==
* י"ד בכסלו – רבי מנשה בן ישראל, דרשן ומדינאי יהודי מאמסטרדם שפעל למען שיבת היהודים לאנגליה. (נולד בה'שס"ד)

==לוח שנה==





===מאפייני לוח השנה===
ה'תי"ז

==אירועים==
* י"ד בתשרי – גזירות לובלין: מצרות הפרעות של גזירות ת"ח ת"ט.
* ז' באייר – יהודי ניו אמסטרדם זוכים בחופש הדת

==נולדו==
* רבי יהודה רוזאניס – פוסק, ראש ישיבה ואב"ד בקושטא, ומחבר המשנה למלך על משנה תורה לרמב"ם. (נפטר בכ"ב בניסן ה'תפ"ז)

==נפטרו==
* כ"ב בחשוון – רבי משה לימא, רב בווילנא ובבריסק, מחבר הפירוש "חלקת מחוקק" על שולחן ערוך חלק אבן העזר.

==לוח שנה==





===מאפייני לוח השנה===
ה'תט"ז

==אירועים==
* רבי משה בן יצחק בונמש מלובומל התמנה כרבה של לובלין (במקום רבי השיל מקראקא).

==נולדו==
==נפטרו==
* י"ד בתשרי – רבי יוסף שלמה דלמדיגו, "יש"ר מקנדיאה", רב, פילוסוף, רופא, אסטרונום ומתמטיקאי. (נולד בכ"ה בסיוון ה'שנ"א)

==לוח שנה==





===מאפייני לוח השנה===
ה'תט"ו

==אירועים==
* ט"ז באדר ב' – כריסטיאן הויגנס מגלה את טיטאן, הירח הגדול ביותר של שבתאי.
* כ"ג בתמוז – בשל התקרבות צבא רוסיה הצארית, ששיתף פעולה עם כוחות מרד חמלניצקי, לעבר וילנא, נמלטו כל יהודי וילנא מהעיר, ובכך ניצלו מהטבח שערך הצבא בתושבי העיר לכשהגיע.
* הרבי רבי השיל מונה לרבה של קראקא והקים בה ישיבה.

==נולדו==
* רבי יהודה בן עטר, אב בית דין בפאס ומקנס שבמרוקו. (נפטר בה'תצ"ז)

==נפטרו==
* כ"ה בניסן – רבי חיים הכהן – פוסק הלכה ומקובל מתלמידי רבי חיים ויטאל שפעל בארם צובא.
* רבי שאול שמואל סירירו, ראש ישיבה בפאס.

==לוח שנה==





===מאפייני לוח השנה===
ה'תי"ד

==אירועים==
* ט' באלול - יעקב ברסימסון, המהגר היהודי הראשון לעולם החדש, מגיע לניו אמסטרדם בספינה מהולנד

==נולדו==
רבי דוד ניטו
*כ"ט בטבת - רבי דוד ניטו - רב בקהילה הספרדית בלונדון, מחבר 'כוזרי שני'.

==נפטרו==
* ו' באלול – רבי יום-טוב ליפמן הלר הלוי, בעל פירוש "תוספות יום טוב" על המשנה (נולד ה'של"ט)
* כ"ה בתשרי - הרב דניאל אישטרושה, ראש ישיבה ומרבני סלוניקי, מחבר שו"ת מגן גיבורים (נולד ה'שמ"ב)

==לוח שנה==





===מאפייני לוח השנה===
ה'תי"ג

==אירועים==

==נולדו==

==נפטרו==
* כ"ג בחשוון – רבי משה בן שכנא, רב הקהילה היהודית בז'ובקבה.
* כ"ו בסיוון – אייזיק יעקלס, פרנס הקהילה היהודית בקז'ימייז' שבקרקוב ובונה בית הכנסת אייזיק שול.

==לוח שנה==





===מאפייני לוח השנה===
ה'תי"ב

==אירועים==
* כ"ט בתמוז - הפעם הראשונה שתקופת שמואל נפלה בתאריך זה

==נולדו==

==נפטרו==
* חוה בכרך - מלומדת יהודייה נודעת ומיוחסת במאה ה-17, נפטרה בסופיה בדרכה לעלות לארץ ישראל.

==לוח שנה==





===מאפייני לוח השנה===
ה'תי"א

==אירועים==

==נולדו==
* רבי בנימין הכהן ויטאלי (רב"ך) - רב, פוסק הלכה ומקובל. חתנו של הרמ"ז, וחותנו של רבי ישעיהו באסאן. רבה של יהדות רג'ו אמיליה (רג'יו), ומגדולי מנהיגי יהדות איטליה (נפטר ה'תפ"ז).

==נפטרו==
* י"ח בסיוון - רבי אברהם רפפורט, רב וראש ישיבה. רבה של לבוב, ומחבר ספר השו"ת "איתן האזרחי" (נולד ה'שמ"ה).

==לוח שנה==





===מאפייני לוח השנה===
ה'ת"י

==אירועים==
* ט"ז בכסלו - שבתי צבי ניצל מטביעה וקבע יום טוב לתלמידיו.

==נולדו==
* רבי אברהם ברודא, רב וראש ישיבה אשכנזי מן האחרונים, מגדולי דורו. אבי משפחת ברוידא (נפטר ה'תע"ז).

==נפטרו==

==לוח שנה==





===מאפייני לוח השנה===
ה'ת"ט

==אירועים==
* בשנה זו המשיכו פרעות ת"ח ות"ט.
* הודפס לראשונה הספר שני לוחות הברית.

==נולדו==

==נפטרו==
* י"ג בשבט – רבי מאיר די בוטון, פוסק וראש ישיבה בסלוניקי ובגאליפולי ובעל שו"ת מהר"ם די בוטון.

==לוח שנה==





===מאפייני לוח השנה===
ה'ת"ח

==אירועים==
* כ' בסיוון - החלו גזירות ת"ח ות"ט בהנהגת חמלניצקי
*כ"א בסיוון - על פי תיאורו, שבתי צבי חווה לראשונה חזון בו נאמרת לו בשורת משיחיותו

==נולדו==

==נפטרו==
* כ"ז באדר - הרב יהודה אריה ממודנה, רב, דרשן, סופר ומשורר יהודי-איטלקי (נולד ב-ה'של"א).
*ג' באב - נהרג ר' שמשון מאוסטרופולי בגזרות ת"ח ות"ט (נולד ב-ה'ש"ס לערך).
* כ"ז באב - הרב יהושע חריף מחבר הספר "מגיני שלמה", אב"ד ורב העיר קרקא, סבו של "הפני יהושע".

==לוח שנה==





===מאפייני לוח השנה===
ה'ת"ז

==אירועים==
* כ"ג באדר א' – בקראקא נדפס לראשונה הספר שפתי כהן על שולחן ערוך יורה דעה מאת רבי שבתי הכהן.

==נולדו==

==נפטרו==
* ט"ו בכסלו – רבי מרדכי קלעי, פוסק הלכה וראש ישיבה בסלוניקי.
* א' באדר א' – רבי עזריה פיגו, רב איטלקי, פוסק, רבה של פיזה ודרשן בונציה, מחבר "גדולי תרומה" ו"בינה לעיתים". (נולד בה'של"ט)
* י"ג בניסן – רבי חיים שבתי (מהרח"ש), פוסק וראש ישיבה, רבן הראשי של כל קהילות סלוניקי, מחבר שו,ת תורת חיים. (נולד בה'שי"ז)

==לוח שנה==





===מאפייני לוח השנה===
ה'ת"ו

==אירועים==
* ראש השנה – תושבי מוהילב עורכים פוגרום ביהודי העיר
* י"ח באלול – הריסת בית הכנסת צלאת אל-פאסיין של התושבים בפאס בהוראת הסולטאן מוחמד ה-13.
* כ"ג באלול – הריסת בית הכנסת של המגורשים בפאס בהוראת הסולטאן.
* בלובלין הודפס לראשונה ספר מגיד מישרים, שחיבר רבי יוסף קארו על פי דברים שנאמרו לו מפי 'מגיד'

==נולדו==
==נפטרו==
==לוח שנה==





===מאפייני לוח השנה===
ה'ת"ד

==אירועים==
* א' באדר א' – רבי יום טוב ליפמן הלר מתמנה כרבה של קרקוב, וקובע יום זה כיום טוב לו ולזרעו לדורות.
* חנוכת בית הכנסת אייזיק שול בקז'ימייז' (ליד קרקוב) בידי אייזיק יעקלס.

==נולדו==
* י"ח באדר א' - תומאס ניוקומן, ממציא אנגלי, "אבי המהפכה התעשייתית" (נפטר בה'תפ"ט).
* רבי שמואל שאטין (מהרשש"ך), מרבני יהדות אשכנז, ראש ישיבה ב'קלויז' הפרנקפורטאי, ורבה של רוזנות הסן-דרמשטדט. מחבר ספר "כוס הישועות" על התלמוד הבבלי (נפטר בה'תע"ט).
* נתן העזתי, נביאו של משיח השקר שבתי צבי ודמות מרכזית בתנועת השבתאות (נפטר בי"א בשבט ה'ת"ם).

==נפטרו==
* כ"ד בחשון – רבי אברהם אזולאי, מקובל שפעל בחברון, תלמיד רבי חיים ויטאל (נולד בה'ש"ל).
* ט"ז בכסלו – רבי יעקב מלובלין, רבן של בריסק ולובלין, ואביו של רבי השיל מקראקא.
* כ"ד בכסלו – רבי משה בירגל, מרא דאתרא בבונא ובפרידברג.

==לוח שנה==





===מאפייני לוח השנה===
ה'ת"ג

==אירועים==
* א' באדר – רבי יום-טוב ליפמן הלר (ה"תוספות יום-טוב") התמנה כרבה של קראקא. בהמשך קבע יום זה כחג לצאצאיו לכל הדורות.

==נולדו==
* רבי יהודה בריאל, מרבני מנטובה, ומשותפיו של החכם צבי במלחמה בנחמיה חיון ובשבתאות. (נפטר בה'תפ"ב)

==נפטרו==
* ד' בחשוון – רבי משה הכהן מפראג, אב"ד ומרא דאתרא במץ ודיין בפראג.
* י"ח בתמוז – רבי אהרן אבא בן יוחנן, אב"ד וראש ישיבה בלבוב.
* רבי אישטרוק אבן שאנג'י, פוסק הלכה וראש ישיבה בסופיה.

==לוח שנה==





===מאפייני לוח השנה===
ה'ת"א

==אירועים==
* רבי שבתי שפטל הלוי הורוביץ מתמנה לאב"ד פוזנא (במקום רבי משה ר' מנדלש שנפטר).

==נולדו==
* רבי שבתי משורר בס, ביבליוגרף ומו"ל, ומחבר "שפתי חכמים" כל פירוש רש"י לתורה. (נפטר בכ"ב בתמוז ה'תע"ח)

==נפטרו==
* כ"א באדר – מהר"ם שיף, אב"ד וראש ישיבה בפולדא. חידושיו לתלמוד התפרסמו ונדפסו בש"ס וילנא.
* רבי משה ר' מנדלש, אב"ד ומרא דאתרא בפראג (לאחר רבי שלמה אפרים מלונטשיץ) ובפוזנא.

==לוח שנה==





===מאפייני לוח השנה===
ה'ת'

==אירועים==
==נולדו==
* מארי זכריה בן יוסף הכהן, חכם מחכמי יהדות צנעא במאה ה-17, דיין וראב"ד בבית הדין הגדול בצנעא.

==נפטרו==
* כ' באדר – רבי יואל סירקיש, אב"ד וראש ישיבה בפוזנא, בריסק, קרקוב וערים נוספות, מראשי ועד ארבע ארצות ומחבר "בית חדש" על ארבעה טורים.

==לוח שנה==





===מאפייני לוח השנה===
אקשינסקי

מיקומה של הנפה
נפת אקשינסקי (רוסית Акшинский район) היא אחת מ-28 הנפות של מחוז עבר הבאיקל שברוסיה. הנפה ממוקמת בדרום המחוז וגובלת במונגוליה והמחוז האוטונומי אגיני בוריאטי. הכפר אקשה הוא היישוב אדמיניסטרטיבי של הנפה. אוכלוסייתה מנתה 12,088 תושבים ב-2005 והיא ירדה בהדרגה, כך שב-2021 היו בה 8790 תושבים. שטחה של הנפה הוא 7,400 קילומטר רבוע. ראש הנפה - יורי קרלין ([https://www.rusprofile.ru/id/907904 Карлин Юрий Николаевич])

==קישורים חיצוניים==

* 

קטגוריה:חבל מנהלי עבר הבאיקל: נפות
בילבורד

בִּילְבּוֹרְד (באנגלית: Billboard; בעברית מילולית: שלט חוצות) הוא מגזין אמריקאי העוסק בתעשיית המוזיקה. במגזין מוצגים מצעדי מוזיקה במגוון דירוגים וסגנונות מוזיקה, לדירוג מצעדי הבילבורד מיוחסת חשיבות רבה.

מגזין המוזיקה מפרסם מהדורות מקומיות במספר מדינות ברחבי העולם, בין היתר ביפן, אינדונזיה, הפיליפינים ויוון.

==מצעדים==
בילבורד מחלקת את מצעדיה לפי ז'אנרים ומקום. המפורסמים מבין המצעדים הם המצעדים הכלליים (all-genre) הכוללים את ההוט 100 והבילבורד 200, וכן גם מצעדים עונתיים, כגון מצעד שירי הקיץ הפופולריים. בנוסף, יש לבילבורד מצעדים בין-לאומיים, ומצעדים לז'אנרים הבאים: מוזיקת פופ, רוק, קאנטרי, R&B והיפ-הופ, דאנס ומוזיקה אלקטרונית, ג'אז, מוזיקה לטינית, ומוזיקה נוצרית וגוספל. מצעדי מוזיקה עכשווית למבוגרים כוללים את מצעד השירים העכשוויים למבוגרים ואת מצעד 40 השירים למבוגרים. במצעדי האלבומים מוצגים ז'אנרים הכוללים מוזיקה קלאסית, קומדיה, אינדי ואלבומים לילדים. ב-2004 נוספה רשימת רינגטונים לטלפונים סלולריים, וב-2010 החל בילבורד למדוד פופולריות של אמנים גם באתרי מדיה חברתית ברשימת ה-Social 50 שמודדת לייקים, חברויות, שיתופים והאזנה לשירים בפייסבוק, מייספייס יוטיוב ואחרים.

===המצעדים המובילים===
ב-1958 פורסם מצעד הסינגלים הרשמי, הוט-100, המתבסס על מכירות סינגלים ושידורי רדיו של השבוע האחרון בארצות הברית. מצעד האלבומים של המגזין נקרא בילבורד 200 ומציג את 200 האלבומים הנמכרים ביותר בשבוע האחרון. מצעד זה מתבסס על מכירות כלליות בארצות הברית.

====בילבורד הוט 100====

בילבורד הוט 100 הוא מצעד הפזמונים המרכזי של תעשיית המוזיקה האמריקאית המתעדכן מדי שבוע על ידי מגזין הבילבורד. במצעד משוקללים נתוני המכירות בארצות הברית ונתוני זמן האוויר שמקבל הסינגל בתחנות הרדיו האמריקאיות. מדי שנה מקיים המצעד גם מצעד שנתי, המציין את הלהיטים הגדולים של אותה השנה.

למצעד קיימת גם גרסה המשקללת את הנתונים באירופה, בקנדה, בברזיל ובטורקיה.

====בילבורד 200====

בילבורד 200 הוא מצעד האלבומים של הבילבורד. המצעד מתבסס על נתוני מכירות בלבד. מלבד מצעד הבילבורד 200, עורך מגזין הבילבורד גם מצעדי אלבומים המחולקים לפי ז'אנרים.

== פרסי המוזיקה של בילבורד ==

פרס המוזיקה של בילבורד הוא עיטור המוענק על ידי המגזין. תוכנית פרסי המוזיקה של בילבורד נערכה מדי שנה בחודש דצמבר, החל משנת 1989, עד שהושהתה בשנת 2007. התוכנית חזרה בשנת 2011, והיא נערכת מדי שנה בחודש מאי.

== רשימות שנתיות בהוצאת המגזין ==
=== 21 מתחת ל-21 ===
21 מתחת ל-21 הוא דירוג שנתי שנעשה על ידי "בילבורד" החל משנת 2010. הוא מדרג מוזיקאים צעירים מתחת לגיל 21 במוזיקה על פי ההשפעה על תעשיית המוזיקה בשנה החולפת והפוטנציאל שלהם "לשלוט ברוח הזמן של תרבות הפופ במהלך 12 החודשים הבאים".<ref></ref>

== ראו גם ==
* בילבורד הוט 100
* הישגים ואבני דרך בבילבורד הוט 100
* בילבורד 200

==קישורים חיצוניים==

* 

* [http://www.billboard.com/bbcom/index.jsp אתר מגזין הבילבורד] 
** [http://www.billboard.com/#/charts/hot-100 מצעד ההוט 100] 
** [http://www.billboard.com/#/charts/billboard-200 מצעד הבילבורד 200] 

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:שבועונים
קטגוריה:ארצות הברית: כתבי עת
קטגוריה:כתבי עת למוזיקה
קטגוריה:יצירות זוכות פרס התקשורת של הליגה ההומו-לסבית נגד השמצה
בית האמנים תל אביב

בית האמנים תל אביב ע"ש יוסף זריצקי מכיל מספר אולמות וגלריות בהן מוצגות תערוכות מתחלפות. כן כולל המבנה סדנאות ציור והדפס, משרדי אגודת הציירים והפסלים לתל אביב והמרכז וחנות למכירת חומרי אמנות.

במהלך השנים אמנים ישראלים מוכרים רבים הציגו תערוכות בבית האמנים.

בית האמנים שוכן ברחוב אלחריזי 9 ופועל בחסות ובמימון חלקי של עיריית תל אביב-יפו. המנהל והאוצר הראשי הוא אריה ברקוביץ'.

==היסטוריה==

תחילתו של המבנה בשנות ה-20 של המאה ה-20. המבנה שוקם ושופץ על ידי קומץ שחקנים שהקימו בו תיאטרון שוליים בשם תיאטרון אלחריזי. בראש הקבוצה עמדה השחקנית-זמרת בת-שבע צייזלר שניהלה את התיאטרון. הפסנתרן יונתן זק ניהל את התוכנית המוזיקלית. הבמה הגדולה שנשתמרה בין הגלריות של בית האמנים משמשת תזכורת לתקופה זו של המבנה.

בהמשך זכתה אגודת האמנים והפסלים בישראל להקים את מרכזה במבנה. לאחר מותו של יוסף זריצקי נקרא בית האמנים על שמו. ב-13 בינואר 1975 נחנך המבנה המחודש של בית האמנים, שכלל אולם תצוגה וסדנה להדפס.

==קישורים חיצוניים==

*
*

==הערות שוליים==

קטגוריה:תל אביב-יפו: גלריות לאמנות
קטגוריה:הצפון הישן
סלאחטין אולקומן

סלאחטין אולקומן (בטורקית: Selahattin Ülkümen; 14 בינואר 1914, אנטיוכיה, האימפריה העות'מאנית – 24 ביולי 2003, איסטנבול, טורקיה) היה דיפלומט טורקי, חסיד אומות העולם שהציל יהודים בעת הכיבוש הנאצי של איי הדודקאנס והאי רודוס.

==פעילותו בתקופת השואה להצלת יהודים==
אולקומן היה הקונסול הכללי של טורקיה באי רודוס שנכבש על ידי הגרמנים במהלך מלחמת העולם השנייה. ביולי 1944 הורה הגסטפו ליהודי האי להתייצב לשם "יישובם מחדש".

אולקומן ניצל את מעמדו, והסיר מן המשלוח 13 יהודים בעלי דרכונים טורקיים, ולמעלה מ-30 הנשואים לבעלי דרכונים טורקיים או קשורים לטורקיה בדרך זו או אחרת, בטענה, שלא הייתה נכונה, כי החוק הטורקי מגן עליהם ורואה בהם את אזרחיו.

1,700 היהודים שהתייצבו, נשלחו בתחילה לכלא באתונה ולאחר מכן לאושוויץ. מעטים מאוד שרדו.

הגרמנים סימנו את אולקומן כאויבם, והפציצו את הקונסוליה הטורקית ברודוס. בהפצצה נהרגה אשתו ההרה. הוא עצמו נשלח לפיראוס שביוון ושם נכלא. לאחר המלחמה שב לטורקיה.

==הנצחה==
אולקומן הוכרז כחסיד אומות העולם בשנת 1990 והוא מופיע על בול של דואר ישראל המוקדש לחסידי אומות העולם. ביחד עם אולקומן מופיעים על הבול דמויותיהם של אריסצ'ידש די סוזה מנדש, צ'יאונה סוגיהארה, ג'ורג'ו פרלסקה וקרל לוץ.

ב-2012 נחנך בית ספר יסודי על ידי הקהילה היהודית בעיר הטורקית ואן שבמזרח טורקיה, אשר נפגעה ב-2011 ברעידת אדמה. בית הספר נקרא על שמו של אולקומן כהוקרה על פועלו בתקופת השואה.

== ראו גם ==
* הצלת יהודים במהלך השואה

==קישורים חיצוניים==

* [http://www.yadvashem.org/he/righteous/stories/ulkumen.html סיפורו של אולקומן] באתר יד ושם
* 
* [https://www.facebook.com/sulkumen דף הפייסבוק של אולקומן]
* 

== הערות שוליים ==

קטגוריה:טורקים חסידי אומות העולם
קטגוריה:רודוס
קטגוריה:מצילים בשואה: יוון
קטגוריה:אישים שהונצחו על בולי ישראל
קטגוריה:מצילים בשואה: מוסלמים
קטגוריה:טורקים שנולדו ב-1914
קטגוריה:נפטרים ב-2003
פטרו גרוזה

ד"ר פטרו גרוזה (7 בדצמבר 1884 - 7 בינואר 1958) היה פוליטיקאי ממחנה השמאל, משפטן ואיש עסקים רומני, ראש ממשלת רומניה בתקופת המעבר למשטר הקומוניסטי ובשנים הראשונות של משטר זה, בין השנים 1945 ו-1952. ב-3 ביוני 1952 נבחר לתפקיד יושב ראש האספה הלאומית הגדולה של רומניה, תפקיד בו שימש עד יום מותו.

גרוזה אשר נולד בכפר בצ'ייה Băcia במחוז הונדוארה Hunedoara בטרנסילבניה. היה בעל אדמות ותעשיין. במהלך תקופת השפל ב-1933 ייסד בעיר דווה בטרנסילבניה מפלגת איכרים שמאלנית בשם "חזית החורשים" (Frontul Plugarilor) ב-1944 הצטרפה מפלגה זו ל"בלוק" בהנהגת המפלגה הקומוניסטית. ב-6 במרץ 1945 מונה כראש ממשלת רומניה.
ממשלתו של גרוזה הייתה למעשה קואליצייה, אך חברי הממשלה הלא קומוניסטים היו למעשה "בובות" בשליטה קומוניסטית.

בין השנים 1952 - 1990 העיר שטיי Ştei במחוז ביהור בטרנסילבניה נקראה על שמו. במרכז העיר דווה שבה פעל בעבר הוקם בעת השלטון הקומוניסטי פסל לזכרו.

== היהודים בתקופתו ==
ב-1945 פירקה המפלגה הקומוניסטית את "המשרד היהודי המרכזי" והחליפה אותו ב- "ועד היהודי הדמוקרטי" (CDE), צעד זה של ארגון הוועד היהודי מחדש המיט אסון על הקהילה היהודית שנטמעה בתעמולה הקומוניסטית.

מנהיגי יהדות רומניה עד אז, הרב הראשי ד"ר אלכסנדר שפרן והד"ר פילדרמן הוגדרו כאנטי-קומוניסטים ואולצו לעזוב את רומניה ב-1947. והרב ד"ר דוד משה רוזן מונה בראש הקהילה הארצית.

ב-1946 נשפטו שליט רומניה בתקופת מלחמת העולם השנייה יון אנטונסקו ושר החוץ שלו מיכאי אנטונסקו על פשעי מלחמה ביניהם פשעים כנגד היהודים, ונגזר עליהם עונש מוות.

בתקופת שלטונו של גרוזה היגרו עשרות אלפי יהודים מרומניה בעיקר לישראל.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים רומנים
קטגוריה:רומניה הקומוניסטית: אישים
קטגוריה:ראשי ממשלת רומניה
קטגוריה:חברי האספה הלאומית הגדולה של רומניה
קטגוריה:רומנים מטרנסילבניה
קטגוריה:רומנים שנולדו ב-1884
קטגוריה:רומנים שנפטרו ב-1958
וולטר הוורת'

וולטר נורמן הוורת (אנגלית: Walter Norman Haworth; 19 במרץ 1883 - 19 במרץ 1950) היה כימאי בריטי, הידוע במיוחד בזכות עבודתו פורצת הדרך על חומצה אסקורבית (ויטמין C). הוורת' זכה בפרס נובל לכימיה לשנת 1937 (לצד פאול קארר), "על חקירותיו בתחום הפחמימות וויטמין C". 
== חייו ==
הוורת' נולד בצ'ורלי שבלנקשייר. הוא החליט ללמוד כימיה באוניברסיטת מנצ'סטר ב-1903 לאחר שעבד זמן מה במפעל הלינולאום של אביו; החלטה זו הייתה בניגוד לרצון הוריו. לאחר קבלת התואר הראשון, המשיך לאוניברסיטת גטינגן, וקיבל תואר דוקטור לפילוסופיה ב-1910; אז שב למנצ'סטר, וקיבל תואר דוקטור למדעים ב-1911.

ב-1912 היה למרצה ביונייטד קולג' באוניברסיטת סנט אנדרוז בסקוטלנד (האוניברסיטה הוותיקה ביותר בסקוטלנד, ואחת מהוותיקות בעולם). בתקופה זו החל להתעניין בכימיה של פחמימות, שנחקרו במוסד על ידי תומאס פורדי (1843-1916) וג'יימס אירוין (1877-1952). הוורת' החל בעבודה על סוכרים פשוטים, וב-1915 גילה שיטה חדשה להכנת מתיל אסטר של סוכר בעזרת מתיל סולפט ובסיס. אז החל לחקור את התכונות המבניות של דו-סוכרים.

בזמן מלחמת העולם הראשונה ארגן הוורת' את מעבדות האוניברסיטה לייצור כימיקלים ותרופות בשירות ממשלת בריטניה. ב-1920 התמנה לפרופסור לכימיה אורגנית באוניברסיטת דורהם. שלוש שנים מאוחר יותר היה לפרופסור לכימיה באוניברסיטת בירמינגהם.

ב-1934, כאשר עבד עם הכימאי הבריטי סר אדמונד הירסט, הצליחו לסנתז ויטמין C, בפעם הראשונה בהיסטוריה.

היטל הוורת', דרך פשוטה לייצוג מבנים כימיים באופן תלת־ממדי, קרוי על שמו. היה נשיא האגודה הכימית בשנים 1946-1944.

הוורת' קיבל תואר אבירות ב-1948. הוא נפטר ב-19 במרץ 1950, ביום הולדתו ה-67.

==פרסים והוקרה==

==קישורים חיצוניים==

* [http://www.nndb.com/people/416/000100116/ פרטים אודות הוורת'] באתר NNDB
* 
* 

קטגוריה:זוכי פרס נובל לכימיה
קטגוריה:כימאים בריטים
קטגוריה:זוכי המדליה המלכותית
קטגוריה:עמיתי החברה המלכותית
קטגוריה:אבירים בריטים
קטגוריה:סגל אוניברסיטאות בממלכה המאוחדת
קטגוריה:סגל אוניברסיטת לונדון
קטגוריה:זוכי מדליית דייווי
קטגוריה:בעלי תואר דוקטור מאוניברסיטת גטינגן
קטגוריה:סגל אוניברסיטת ברמינגהאם
קטגוריה:סגל אימפריאל קולג'
קטגוריה:סטריאוכימאים
קטגוריה:בריטים שנולדו ב-1883
קטגוריה:בריטים שנפטרו ב-1950
גזימורו-זאבודסקי (נפה)

נפת גָּזִימוּרוֹ-זָאבוֹדְסְקִי (רוסית Газимуро-Заводский район) היא אחת מ-28 נפות מחוז עבר הבאיקל. הנפה ממוקמת במזרח המחוז וגובלת בסין. אוכלוסייתה היא 10,600 תושבים נכון ל-1999. הכפר גזימורובסקי זאבוד הוא היישוב האדמיניסטרטיבי של הנפה.

הנפה איננה מפותחת יחסית. ישנם בנפה בסך הכל 14 בתי ספר, 16 ספריות ו27 מועדוני עם. תקוות תושבי הנפה לפריחה קשורות ברובן לפתיחת מכרות זהב בה. הרוב עוסקים בדיג וציד. אין כבישים בנפה ובשנת 2001 נסגר שדה התעופה שקישר את הנפה עם צ'יטה.

==קישורים חיצוניים==

* 

קטגוריה:חבל מנהלי עבר הבאיקל: נפות
Breakaway

Breakaway הוא אלבומה השני של הזמרת קלי קלרקסון והוא ראה אור ב-30 בנובמבר 2004 בארצות הברית. קלרקסון הייתה שותפה בכתיבת שישה משירי האלבום.

בטקס פרסי גראמי ה-48, זכה האלבום ב"אלבום הפופ הטוב של השנה", והסינגל "Since U Been Gone", זכה בקטגוריית "הופעת השיר של זמרת הפופ הטוב של השנה".

ב-2005, הגיע Breakaway למקום השני באלבומים רבי המכר באוסטרליה, עם מכירות של למעלה מ-450,000 עותקים והגיע לפלטינה x6.
בסוף 2005, הגיע האלבום למקום השמיני באלבומים רבי המכר בממלכה המאוחדת, עם מכירות של למעלה מ-950,000 עותקים. 501,000 עותקים נוספים נמכרו ב-2006.

== רשימת רצועות ==

{| class="wikitable" border="1"
! #
! שם השיר
! זמן
|-
| 1.
| "Breakaway"
| 3:57
|-bgcolor="#EFEFEF"
| 2.
| "Since U Been Gone"
| 3:08
|-
|3.
| "Behind These Hazel Eyes"
| 3:18
|- bgcolor="#EFEFEF"
| 4.
| "Because of You"
| 3:39
|-
| 5.
| "Gone"
| 3:27
|- bgcolor="#EFEFEF"
|6.
| "Addicted"
| 3:57
|-
| 7.
| "Where Is Your Heart"
| 4:39
|- bgcolor="#EFEFEF"
| 8.
| "Walk Away"
| 3:08
|-
| 9.
| "You Found Me"
| 3:39
|- bgcolor="#EFEFEF"
| 10.
| "I Hate Myself for Losing You"
| 3:20
|-
| 11.
| "Hear Me"
| 3:56
|- bgcolor="#EFEFEF"
| 12.
| "Beautiful Disaster"
| 4:34
|-
|}

== סינגלים ==
* Breakaway - שיר הנושא של הסרט יומני הנסיכה 2: אירוסין מלכותיים. השיר נכתב במקור לאלבום Let Go של הזמרת אבריל לאבין שאף הייתה שותפה לכתיבתו, אך לבסוף לא נכלל בו כיוון שלאבין חשה שהוא אינו מתאים לאלבומה.
* Since U Been Gone - השיר היה להיט גדול בכל העולם, והיה לשיר הפריצה של קלרקסון מחוץ לארצות הברית. השיר זכה ב-6 פלטינות.
* Behind These Hazel Eyes - השיר מבוסס על חבר לשעבר של קלרקסון שעזב אותה כדי להתחתן עם חברתו לשעבר. הקליפ מבוסס על הסיפור. הסינגל זכה ב-3 פלטינות וזהב אחד.
* Because of You - שיר בלדה. הוא זכה להצלחה גדולה מאוד בארץ ובעולם. קלרקסון כתבה את הטיוטה הראשונה של השיר כשהייתה בת 16, והוא מדבר על הגירושין של הוריה. בן מודי (לשעבר בלהקת אוונסנס) היה שותף לכתיבה של השיר. בשנת 2007, קלי וחברתה, כוכבת הקאנטרי ריבה מקנטייר הקליטו גרסה מחודשת לשיר לאלבום הדואטים של מקנטייר. גרסה זו נחשפה לראשונה בטקס פרסי הקאנטרי ב-15 במאי 2007.
* Walk Away - שיר פופ שנכתב על ידי קלרקסון, ומכיל מילים הומוריסטיות.

== תאריכי יציאת האלבום בעולם ==
* ארצות הברית: 30 בנובמבר 2004.
* אוסטרליה: 6 בדצמבר 2004.
* בריטניה: 18 ביולי 2005.

==קישורים חיצוניים==
* 

קטגוריה:אלבומי 2004
קטגוריה:אלבומי קלי קלרקסון
קטגוריה:אלבומים באנגלית
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי טוני דוראן
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי קלייב דייוויס
קטגוריה:אלבומים שהוקלטו באולפני ההקלטות של וסטלייק
קטגוריה:זוכי פרס גראמי לאלבום הפופ הווקאלי של השנה
קטגוריה:אלבומי חברת RCA רקורדס
פריטר

250px
פריטר (בעברית: טִגְנִית; באנגלית: Fritter) הוא כל סוג של מאכל המצופה בבלילה ומטוגן בטיגון עמוק. מקור המילה במילה הלטינית frictura (טיגון), דרך צרפתית עתיקה ואנגלית תיכונה. פעמים רבות מוגשים מזונות אלה בליווי מטבלים כגון רוטב טרטר.

בדוכני פיש אנד צ'יפס בריטיים, מלווים לעיתים את מאכל הפיש אנד צ'יפס מאכלי פריטר, כמו "טבעות אננס", המכונות "פריטר אננס", או "טבעות תפוח", המכונות "פריטר תפוח", וחלק מסוגי מחית האפונה (Mushy peas), המכונות "פריטר אפונה". בצרפת, מאכלי פריטר קרויים les Beignets, ואלו מנות נפוצות בלואיזיאנה ובפסטיבלי מרדי גרא.

במטבח האמריקאי נפוצות עוגות קטנות שמורכבות ממרכיב בסיסי מסוים, אשר מעורבבות עם בלילה ומטוגנות. "פריטר תפוח" ו"פריטר תירס" הן מנות פריטר ידועות. בהכנת מנות פריטר משתמשים בדרך כלל בקמח רגיל, קמח תירס או שילוב של שניהם. המאכלים עוגת צדפות שנפוצה בניו אינגלנד, עוגת סרטנים שנפוצה במרילנד וסקרפל פילדלפי הם מאכלי פריטר ביסודם.

לפי ההגדרה, שניצל נמנה אף הוא עם המאכלים המוגדרים כפריטר.

==קישורים חיצוניים==

* 

==הערות שוליים==

קטגוריה:טיגון עמוק
קטגוריה:המטבח האמריקאי
קטגוריה:מאכלים
ניר למפרט

מנכ"ל דפי זהב, ניר למפרט, במשרדי החברה ברמת גן

ניר למפרט (נולד ב-10 במאי 1960 בתל אביב) הוא יו"ר מר תעשיות בע"מ (חברה ציבורית, נסחרת בבורסת תל אביב). הוא אלוף-משנה במילואים ומילא תפקידי פיקוד בכירים ביחידה 8200, כולל סגן מפקד היחידה. בעברו מנכ"ל ערוץ 10 ומנכ"ל ZAP GROUP (לשעבר דפי זהב) ומנכ"ל מר תעשיות.

==שירות צבאי== 
למפרט התגייס ליחידה 8200 בשנת 1978 ושירת במגוון תפקידים. בשנת 1987 מונה להקים מדור תכנון ייעודי שמרכז את הצרכים המבצעיים, מתעדף אותם, מעריך עלויות כוח אדם ותקציב ובהתאם בונה תוכנית עבודה שנתית ורב שנתית. בשנת 1992, כחלק מלקחי מלחמת המפרץ הראשונה, הופקד למפרט על הקמת זירה מודיעינית חדשה שתעסוק בנושא הפרוליפרציה והמודיעין הטכנולוגי. לאחר כשלוש שנים בתפקיד, עבר בשנת 1995 לפקד על הזירה הפלסטינית במרכז המודיעיני של היחידה, תפקיד אותו ביצע בתקופת הפיגועים הקשה על ישראל. בשנת 1996 מונה למפקד המרכז המודיעיני של 8200, בדרגת אל"ם. בשנת 1999 מונה למפרט לסגן מפקד 8200, תחת תא"ל פנחס בוכריס. אחד התחומים המרכזים בתקופה זו היה הקמת נושא הסייבר ושיפור הקשר בין היחידה לדרג הלוחם בצבא ולשב"כ. למפרט השתחרר מ-8200 בשנת 2001.

==פעילותו כאזרח==
עם שחרורו מצה"ל מונה למפרט למשנה מנכ"ל YES. אחריותו העיקרית הייתה הובלת הצמיחה המשמעותית של החברה במספר הלקוחות. בשנת 2004 מונה לתפקיד מנכ"ל ערוץ 10, ובסוף 2005 מונה למנכ"ל קבוצת zap group (לשעבר דפי זהב). בתקופתו הוביל את המהפך של החברה מחברת מדריכים מודפסים לחברה דיגיטלית צומחת ורווחית. בינואר 2015, לאחר כ-9 שנים בתפקיד, מונה למנכ"ל החברה הציבורית מר תעשיות (קבוצת מר). כמנכ"ל קבוצת מר, הוביל מהלך של turn around, שבמסגרתו התמקדה החברה במספר מצומצם של מנועי צמיחה, תוך מהלך של התייעלות. בינואר 2022 מונה ליו"ר דירקטוריון מר תעשיות.

==פעילות ציבורית והתנדבותית==
למפרט פעיל בין השאר בהתנדבות כחבר מועצת המנהלים של ארגון "גישה לחיים", המסייע להתמודדות עם מחלות קשות וכחבר הנהלת הקרן החדשה לקולנוע וטלוויזיה.

החל משנת 2006 מכהן למפרט כיו"ר עמותת בוגרי 8200. תקופתו כיו"ר התאפיינה בשינוי מהותי בצורה בה העמותה רואה את תפקידה: משמירה על מורשת בלבד, לתחומים נוספים, שינוי אשר גרם לעלייה משמעותית במספר החברים בעמותה – מכ-700 חברים דאז ללמעלה מ-20,000 חברים כיום. בעמותה פעילים מספר עשרות רבות של מתנדבים המסייעים בפעילות באופן סדיר.

בתקופתו כיו"ר, העמותה חרתה על דגלה את נושא הקישור בין בוגרי היחידה הכולל בין השאר כנס נטוורקינג שנתי עם אלפי משתתפים, סיוע בקישור בין בוגרי היחידה למטרות תעסוקה וכן מתן מלגות לימודים לבוגרים נזקקים. בנוסף, החל מינוף של יכולות העמותה לטובת הקהילה כגון: מגוון פעילויות האצת חברות הזנק לרבות אימפקט ומיזמים בהם אחד היזמים הוא ערבי ישראלי, פעילויות לשיפור רמת החינוך הטכנולוגי בדגש על אזורים בפריפריה החברתית והגאוגרפית של ישראל, ותוכניות להעצמה נשית. כל תוכניות העמותה לטובת הקהילה פתוחות לכלל הציבור הישראלי.

למפרט בעל תואר בכלכלה מאוניברסיטת תל אביב. הוא נשוי ואב לילדה. מתגורר בתל אביב.

==קישורים חיצוניים==
* 
* 
* 
* 
* ניר קיפניס, [http://www.globes.co.il/news/article.aspx?did=1000816782 ניר למפרט בשיחה על תרבות: מהרב פירר ועד היונה של פיקאסו], באתר גלובס, 25 בינואר 2013
* [https://www.8200.org.il/he/home אתר עמותת בוגרי 8200]

קטגוריה:חיילי יחידה 8200
קטגוריה:אלופי-משנה בצה"ל
קטגוריה:מנכ"לים ישראלים
קטגוריה:דירקטורים ישראלים
קטגוריה:בוגרי אוניברסיטת תל אביב

קטגוריה:ישראלים שנולדו ב-1960
סורת אל-המזה

סורת אל-הֻמַזַה (ערבית: <big>سورة الهمزة</big>), או סורת המלעיז, היא סורה מספר 104 בקוראן. סורה קצרה זו מונה תשעה פסוקים (אַיַא֫ת), ולפי האמונה המוסלמית היא הורדה למוחמד באמצעות המלאך גִ'בְריל (<big>جبريل</big>) במכה. לפי ספרו של אבּן אלצֻ'רַיְס, פַצָ'אאִ'יל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הורדה סורה זו אחרי סורת אל-קיאמה ולפני סורת אל-מרסלאת.

מרביתם של פרשני הקוראן סברו שהסורה עוסקת בשני מתנגדים עיקריים לנביא מוחמד: הראשון הוא אח'נס אבן שורייק א-ת'קאפי (נרצח בשנת 625), אחד ממנהיגי מכה בן זמנו של מוחמד. המתנגד השני הוא אל-וליד בן אל-מע'ירה (נפטר בשנת 622), שנחשב לאחד העשירים הבולטים בעיר מכה.

הסורה מגנה את אלו המלעיזים ומשמיצים אחרים, בין בדיבורם ובין במעשיהם, ואשר מדמיינים כי עושרם שלהם יעניק להם חסינות מפני המוות. הסורה טוענת כי במקום זאת "יושלך [המלעיז] אל תוך המרסקת". יש פרשנים המפרשים את המילה מרסקת (בערבית <big>ٱلْحُطَمَةِ</big>, אלחֻטַמַה) כאש הגיהנום. מתואר כי "אש האלוהים" תאפוף את לבבות המלעיזים ותסגור עליהם.

בביטוי "מלעיז חורץ לשון", כך לפי בן לווייתו ובן דודו של מוחמד אבן אל-עבאס (נפטר בשנת 687) אשר אבן כאתִ'ר (נפטר בשנת 1372) מתבסס עליו, מתייחסת המילה הראשונה להוצאת דיבה בדיבור, ואילו זו השנייה - למעשה. פרשנים אחרים, כגון מוג'אהד בן ג'בר (נפטר בשנת 722), העניקו למילים בביטוי זה הסבר זהה, אך הפוך.

==קישורים חיצוניים==

== הערות שוליים ==

המזה
ראובן ירדור

ראובן ירדור (נולד ב-1938) קצין צה"ל במילואים בדרגת תת-אלוף. בשנים 1980–1984 פיקד על יחידת ההאזנה המרכזית – יחידה 8200, לאחר ששירת בה בתפקידים שונים מאז שנות השישים ונחשב לאחד ממפענחי הצפנים המבריקים ביותר שהיו במודיעין הישראלי, לצד קודמו שאול שמאי.

==ביוגרפיה==
מפגש פרידה ב[[יחידה 8200 מראש אמ"ן היוצא – שלמה גזית, 1979. מימין לשמאל: אל"ם ראובן ירדור – סגן מפקד היחידה, אלוף שלמה גזית, תא"ל אריה בנטוב – מפקד היחידה, אל"ם אפרים לפיד – מפקד מרכז הקומינט.]]
נולד בשם ראובן לדרמן. בילדותו היה פעיל בתנועת הנוער של הלח"י, ובין היתר הדביק כרוזים על קירות שכונתו, יד אליהו. בגיל 15 הצטרף למחזור הראשון של הפנימייה הצבאית שליד בית הספר הריאלי בחיפה. כבוגר הפנימייה הצבאית התגייס תחילה לחיל הרגלים ואחר כך עבר לשריון, מתוך שאיפה לקריירה צבאית כקצין שדה. כשיצא מטעם הצבא ללימודים באוניברסיטה העברית פגש בשיעוריו של פרופסור מאיר יעקב קיסטר את יואל בן-פורת, ששירת אז ביחידה 515, גלגולה המוקדם של יחידה 8200. בן פורת, שהתפעל מיכולותיו, התעקש לשלב את ירדור ביחידה, ונלחם על הבאתו אליה מול מפקד השריון דוד אלעזר. רק יורשו של אלעזר, האלוף ישראל טל, ניאות לבסוף להשאיל את ירדור ליחידה "לשנה-שנתיים", השאלה שהפכה להצבה קבועה לאחר מלחמת ששת הימים. בעשר שנותיו הראשונות ביחידה עסק ירדור בפענוח צפנים תחת פיקודו של שאול שמאי, ולאחר מותו של שמאי הוא מונה לראש ענף פענוח הצפנים, שם זכה לכינויים "הטנקיסט" ו"אבו זקן", על שם הזקן העבות שעיטר שנים רבות את פניו.

בספרו "נעילה" מספר בן פורת על מברק מוצפן שפענח ירדור, הדובר שבע שפות, ב-5 באוקטובר 1973 סמוך לשעה 5 בערב (21 שעות לפני פרוץ קרבות מלחמת יום הכיפורים), שהבהיר מעל לכל ספק כי המלחמה עומדת לפרוץ. במברק נאמר כי פינוי נתיני ברית המועצות מסוריה וממצרים בא בעקבות כוונת הסורים והמצרים לפתוח בכל רגע בהתקפה על ישראל. ההתרעה עוכבה באגף המודיעין ולא הגיעה בזמן לרמטכ"ל דוד אלעזר.

לאחר סיום תפקידו האמור, ב-1976, מונה ירדור לסגן מפקד יחידה 8200, תחת פיקודו של תא"ל אריה בנטוב, וב-1980 הוא קיבל את הפיקוד על היחידה.

במלחמת ששת הימים השתתף ירדור כמפקד יחידת האזנה ניידת שסופחה לאוגדת הפלדה שבפיקוד האלוף ישראל טל (כשהגיע ירדור בראש יחידתו הניידת לשטח הכינוס של האוגדה ערב המלחמה, אמר האלוף טל בשמחה: ״אני השאלתי אותך ועכשיו אני אקבל בונוס!״). ערב מלחמת יום הכיפורים ובמלחמה עצמה פיקד ירדור על ענף פענוח הצפנים ביחידה, ובמלחמת לבנון הראשונה הוא היה מפקד יחידה 8200.

שמו של ירדור נחשף לראשונה כמפקד היחידה הסודית בספרו של ארי בן מנשה ששירת תחתיו לאחר מלחמת יום הכיפורים, על אף שלארגוני הביון השונים בעולם היה שמו ידוע מאז אותה מלחמה עצמה, מכיוון שנמסר על ידי עמוס לוינברג לשוביו הסורים, וממנו הועבר לידיעת הסובייטים ובעלי בריתם.

ערב פרישתו מצה"ל שירת בתפקיד סגן ראש אגף התכנון במטכ"ל, תחת פיקודם של האלופים מנחם עינן ואביהו בן-נון.

עם סיום שירותו בצה"ל ב-1986 מונה לעמוד בראש מינהלת פרויקט "תומר", להקמת תחנת ממסר עבור שידורי קול אמריקה בערבה. הקמת הפרויקט התעכבה מסיבות שונות, אך הוא המשיך לעמוד בראש המינהלת עד לביטלו ב-1993.

בעשור השמיני לחייו עדיין שירת ירדור בשירות מילואים פעיל באגף המודיעין של צה"ל.

==קישורים חיצוניים==
* 
* 

==הערות שוליים==

קטגוריה:מפקדי יחידה 8200
קטגוריה:חיילי חיל המודיעין במלחמת יום הכיפורים
קטגוריה:בוגרי הפנימייה הצבאית לפיקוד חיפה
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1938
אלי יונס

אליעזר (אלי) יונס (נולד בישראל ב-7 באוקטובר 1951), הוא איש עסקים, כיהן כמנכ"ל בנק מזרחי-טפחות, כמנכ"ל בנק הפועלים, כמנכ"ל בנק כללי וכחשב הכללי במשרד האוצר.

==ביוגרפיה==
יונס נולד ברמלה. אמו הייתה מורה. אביו, אליהו, יליד וילנה, עבר להתגורר בלבוב, ובמלחמת העולם השנייה הצטרף ליחידה פרטיזנית שפעלה באזור. הוא גויס לצבא האדום, נלחם בקרבות נגד הגרמנים ונפצע קשה ברגלו. עלה ב-1950 לישראל ועבד כעיתונאי וכמנהל בקול ישראל. פרסם מספר מחקרים על יהדות לבוב. אלי היה בן שנתיים כשהמשפחה עברה להתגורר בירושלים.

בשנת 1974, בהיותו סטודנט באוניברסיטה העברית בירושלים, החל לעבוד במשרד האוצר. בשנת 1983 מונה לסגן החשב הכללי, ובשנים 1989–1993 כיהן בתפקיד החשב הכללי במשרד האוצר. בסיום תפקידו עבר לשוק הפרטי, וכיהן כשש שנים כמנכ"ל בנק כללי שהיה אז בבעלות הברון אדמונד אדולף דה רוטשילד. יונס פרש מהבנק בסוף 1999, השליטה בבנק עברה לקבוצה הבנקאות הדרום אפריקאית אינווסטק בשנת 1996.

בשנת 1999, מונה לסגן נשיא קבוצת דיסקונט השקעות אך עזב אחרי זמן קצר לתפקיד משנה למנכ"ל ואחראי החטיבה הפיננסית של בנק הפועלים. ב-1 באפריל 2002 החליף את עמירם סיון בתפקיד מנכ"ל בנק הפועלים, כהונתו בבנק הייתה סוערת כיוון שהוביל מהלך התייעלות גורף שכלל פיטורי 800 עובדי הבנק. יונס התפטר מתפקידו באפריל 2003 לאור חילוקי דעות עם בעלי השליטה בבנק. יונס המשיך לכהן כמנכל עד אוקטובר 2003 עת מונה צבי זיו להחליפו.

באפריל 2004 מונה למנכ"ל בנק מזרחי-טפחות והחליף את ויקטור מדינה. בתפקיד המנכ"ל הוביל את המיזוג הבנק בין בנק המזרחי לבנק טפחות. ב-24 באפריל 2013 הודיע יונס כי יפרוש מתפקידו כמנכ"ל בנק מזרחי-טפחות באפריל 2014. עלות העסקתו של יונס במשך השנים בבנק הוערכה בכ–250 מיליון שקל (כולל שכר, בונוסים ושווי האופציות שקיבל).

יונס משמש מאז 2016 כשותף ויועץ מיוחד לקרנות סנטרברידג' וגאלטין בפעילותם, כמשקיעים בתחום השירותים הפיננסיים, בישראל ובחו"ל. בשנת 2019 הוביל עבורם את רכישת קבוצת הביטוח הפניקס ומונה לדירקטור שלה.

אלי יונס שימש בעבר כיו"ר הוועד המנהל של בית הספר סם שפיגל לקולנוע ולטלוויזיה. כיו"ר אגודת הידידים של אוניברסיטת בר-אילן, יו"ר המכון לחדשנות של הטכניון ומרצה באוניברסיטה העברית.

==חיים אישיים==
יונס נשוי בשנית לחנה. לשניים שני בנים. מרעייתו הראשונה נירה יש לו בת אחת. מתגורר בתל אביב. הוא בעל תואר שני במנהל עסקים מהאוניברסיטה העברית בירושלים.

== קישורים חיצוניים ==
* 
* 
* 
* 
* 
* 
* 
* 
* [http://www.youtube.com/watch?v=b_uIHarnHjQ המשק הישראלי בצל הבחירות - אלי יונס באירוע השנתי של פורום CFO], ינואר 2013
* 
* 
* 
* 
* 
* 

==הערות שוליים==

קטגוריה:רמלה: אישים
קטגוריה:החשבים הכלליים
קטגוריה:מנהלי בנק הפועלים
קטגוריה:חברי המועצה המייעצת של בנק ישראל
קטגוריה:מנכ"לים יוצאי משרד האוצר
קטגוריה:מנהלי בנק מזרחי טפחות
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1951
איתן (כטב"ם)

איתן (ידוע גם כ"הרון TP", "הרון 2", ו"מחץ 2") הוא כלי טיס מאויש מרחוק (כטמ"ם) מתוצרת התעשייה האווירית לישראל. הוא מוגדר ככטמ"ם מסוג HALE (רום גבוה, שהייה ממושכת). מבנה ה"איתן" דומה לזה של ההרון 1, אך הוא גדול ממנו פי ארבעה.

== היסטוריה ==
בחודש אוגוסט 2006 דווח כי חיל האוויר הישראלי הפעיל כטמ"ם תקיפה (UCAV) חדש, הגדול פי ארבעה מההרון 1, בשם "איתן", בעל יכולת תקיפה מן האוויר והשמדת טילים בליסטיים בשלב ההאצה.

ה"הרון TP" הוצג לראשונה בפומבי בסלון האווירי בפריז שנערך ביוני 2007. באוקטובר 2007 הודיע חיל האוויר הישראלי על כוונתו להצטייד בכלי, תחת השם "איתן". טקס הקבלה הרשמי של הכטמ"ם נערך בבסיס חיל האוויר תל נוף ב-21 בפברואר 2010. הכטמ"ם מופעל על ידי טייסת 210 של חיל האוויר הישראלי.

טיסתו המבצעית הראשונה של ה"איתן" הייתה בתום מבצע עופרת יצוקה.

בשנת 2011, הודיעה צרפת על עסקה לרכישת ה"איתן", אך העסקה בוטלה אחר כך לטובת פרויקט פיתוח עצמאי.

בשנת 2018 הוסכם שגרמניה תחכור מהתעשייה האווירית שבעה מטוסי "הרון TP", בעסקה בסך מיליארד אירו.

== מאפיינים (הרון TP) ==
סלון האווירי בלה בורז'ה, 2007]]
* מוטת כנפיים: 
* אורך: 15 מטר
* הנעה: מנוע טורבו-פרופ מדגם PT6A-67A מתוצרת פראט אנד ויטני, בעל מדחף 4 להבים, .
* מהירות: מעל 370 קמ"ש
* משקל מטען מרבי: מעל 1,000 ק"ג
* משקל המראה מרבי: 
* שהות מרבית באוויר: 36 שעות
* סייג רום: 
* עלות: צורה בסיסית בין 15–20 מיליון דולר אמריקני, יכול להגיע עד 80 מיליון דולר אמריקני כולל קרון השליטה.

== התרסקויות ==
* בינואר 2012 התרסק אחד הכלים ליד מושב יסודות לאחר שהמריא מבסיס תל נוף במהלך טיסת ניסוי שערכה בו התעשייה האווירית לישראל. יתר המטוסים מדגם זה הושבתו עד לפתרון הבעיה, וכעבור שמונה חודשים תוקנה התקלה והמטוסים חזרו לטוס.

== מפעילים ==
סמל מערך ה"איתן" בחיל האוויר הישראלי
* ישראל: חיל האוויר הישראלי מפעיל משנת 2010, את האיתן במסגרת טייסת 210.
* גרמניה: ביוני 2018, גרמניה אישרה עסקת הצטיידות בכטמ"מ איתן על סך 3 מיליארד דולר, העסקה כוללת חכירה של 7 כטמ"מ איתן, לימוד וחניכה של מפעילים גרמנים ושימוש בתשתיות רלוונטיות של חיל האוויר. לשם הכשרת הטייסים הגרמנים הוקמה בבסיס תל נוף טייסת משותפת גרמנית-ישראלית בשם טייסת הברון האדום.
* הודו: 10 כלים בשירות מבצעי. העסקה לקנייתם על סך 400 מיליון דולר נחתמה ביולי 2018.
* יוון: שלושה מושכרים בידי חיל האוויר ההלני

== ראו גם ==
* RQ-4 גלובל הוק
* MQ-9 Reaper 
* באירקטאר TB-2
* באירקטאר אקינסי
* פוטרוס

== קישורים חיצוניים ==

* .
* .
* .
* .
* .
* .
* [https://web.archive.org/web/20101006012648/http://dover.idf.il/IDF/News_Channels/today/10/02/1805.htm חיל האוויר חושף: כטמ"מ המתקדם מסוגו בעולם], 18.2.2010.
* .
* .
* 
* 
* 

== הערות שוליים ==

קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:התעשייה האווירית לישראל: כלי טיס בלתי מאוישים
אנרי פרנאן דנץ

אנרי פרנאן דנץ (בצרפתית: Henri Fernand Dentz; 16 בדצמבר 1881 - 13 בדצמבר 1945) היה גנרל צרפתי, הנציב העליון מטעם שלטונות וישי בסוריה ולבנון בעת המבצע לכיבושן מידי שלטון וישי ב-1941.

==תולדות חייו==
דנץ נולד בצרפת בשנת 1881. היה איש צבא מקצועי, בוגר האקדמיה הצבאית סן-סיר בשנת 1909. טיפס בסולם הדרגות, ובשנים 1934–1937 היה מפקד חטיבה. לפני פרוץ מלחמת העולם השנייה מילא תפקידי מטה שונים. בפרוץ המלחמה מונה למפקד הקורפוס ה-15 ולאחר מכן למפקד הקורפוס ה-12, ובשנת 1940 נתמנה למפקד האזור הצבאי של פריז הבירה.

בעת פלישת גרמניה הנאצית לצרפת ולארצות השפלה ב-10 במאי 1940, היה דנץ, כמפקד אזור פריז, אחראי להגנת העיר. עם תבוסת צרפת מסר דנץ את כניעת פריז לכוחות הגרמניים בפיקודו של גנרל גאורג פון קיכלר, ב-14 ביוני 1940.

דנץ היה משמעתן קנאי, ועם התבוסה המשיך לסור למרותם של שלטונות וישי ולשרת בצבאם. בשנת 1941 נתמנה על ידי שלטונות וישי לנציב העליון בסוריה ובלבנון ולמפקד צבא וישי בארצות אלה שכונה צבא הלבאנט.

בעת המבצע המשולב של בריטניה ושל כוחות צרפת החופשית, שהחל ב-8 ביוני 1941, לכיבוש סוריה ולבנון מידי כוחות וישי, גילו כוחותיו של הגנרל דנץ התנגדות עזה. לאחר כיבוש דמשק ב-21 ביוני 1941 ולאחר המשך התקדמות בעלות הברית נוכח הגנרל ביולי בתבוסת כוחותיו ושלח את נציגיו לעכו להיפגש עם מפקדי בעלות הברית על מנת לסכם את תנאי הכניעה של כוחותיו. את המשא ומתן על הכניעה ניהל הגנרל ז'וזף דה ורדיליאק המפקד הצבאי הצרפתי בלבאנט (דנץ היה, להלכה, הנציב האזרחי), מכיוון שדנץ סירב לנהל משא ומתן עם אנשי צרפת החופשית, ואילו דה ורדיליאק מצא עמם שפה משותפת. על פי הסכם הכניעה הותר לחיילי וישי, וגנרל דנץ בראשם, לשוב לצרפת (מלבד מיעוט של 6,000 איש שבחר להצטרף לכוחות צרפת החופשית).

זמן קצר לאחר הכניעה התברר כי שבויים בריטים שנפלו בידי אנשי וישי במערכה, נשלחו בחיפזון לצרפת שבשלטון וישי. הבריטים חששו כי הם יוסגרו לידי הנאצים. כאשר נתגלה הדבר הושם הגנרל דנץ, ביחד עם קצינים בכירים נוספים, במעצר כבני ערובה. המעצר פעל את פעולתו והשבויים הבריטים שוחררו. דנץ שב לצרפת ומילא תפקיד משני בחשיבותו כיושב ראש הוועדה להענקת אותות הצטיינות. לאחר שצרפת שוחררה מידי גרמניה הנאצית נעצר דנץ, הועמד לדין בפני בית דין צבאי באשמת בגידה ונדון למוות ב-20 בינואר 1945. הגנרל שארל דה גול המתיק את עונשו למאסר עולם והוא מת בכלא זמן לא רב לאחר מכן, בדצמבר 1945.

==לקריאה נוספת==
<div style="direction: ltr;">
*Julian Jackson, France, the dark years, 1940 - 1945, Oxford University Press, 2003
</div>

==קישורים חיצוניים==

קטגוריה:אנשי צבא צרפתים במלחמת העולם השנייה
קטגוריה:צרפתים משתפי פעולה עם הנאצים
קטגוריה:גנרלים צרפתים
קטגוריה:המערכה בסוריה ובלבנון במלחמת העולם השנייה
קטגוריה:סוריה במלחמת העולם השנייה
קטגוריה:לבנון במלחמת העולם השנייה
קטגוריה:מפקדי גייסות בצבא צרפת במלחמת העולם השנייה
קטגוריה:נציבים עליונים של צרפת בלבנט
קטגוריה:צרפתים שנולדו ב-1881
קטגוריה:צרפתים שנפטרו ב-1945
קליגה

קליגה רומאית
קליגה ממוסמרת
קליגה (לטינית: Caliga; ברבים: קליגאי, Caligae. בלשון חז"ל סנדל המסומר) הם סנדלים שנועדו לשימוש צבאי וננעלו על ידי חיילי הלגיון הרומאי.

הסנדלים הוכנו מעור ונקשרו במרכז כף הרגל ומעל הקרסול. בנוסף, מוסמרו מסמרי ברזל לסוליה כדי לחזק אותה ולאפשר תנועה קלילה. המסמרים גם היוו כלי נשק פוטנציאלי משום שאפשרו גרימת נזק רב יותר בבעיטה.

בתנאי קור החיילים הרומאים נהגו לגרוב גרביים עם הקליגה. במהלך המאה השנייה יצאה הקליגה משימוש והוחלפה על ידי מגפיים שסיפקו הגנה טובה יותר לרגליים.

משמעות שמו של הקיסר הרומאי קליגולה (קיסר בשנים 37–41 לספה"נ) היא "קליגה קטנה" - כינוי שניתן לו בידי החיילים כשעוד היה ילד.

לפי אחת הסברות, מקור המלה "קַלְגַּס" ששימשה ככינוי לחייל רומאי בלשון חז"ל, הוא מסנדלי הקליגה שהחיילים הרומאים נהגו לנעול.

בגזירת סנדל המסומר אסרו חז"ל לבישת קליגה בשבת, בעקבות מעשה דריסה המוני.

==קישורים חיצוניים==

==הערות שוליים==

קטגוריה:סוגי הנעלה
קטגוריה:הצבא הרומי
קטגוריה:ביגוד צבאי, דרגות ואותות
קטגוריה:היסטוריה של הביגוד
אסטיפליה

חורבות [[טירה באסטיפליה]]
אסטיפליה (ביוונית: Αστυπάλαια, באיטלקית: Stampalia, בטורקית עות'מאנית: استانبوليه (איסטאנבוליה)), הוא אי מאיי הדודקאנס, המהווים מחוז משנה במחוז דרום הים האגאי ביוון. ב-2011 מנתה אוכלוסיית האי 1,334 נפשות. אורכו של האי 18 ק"מ, ורוחבו לכל היותר 13 ק"מ. שטחו של האי 99 קמ"ר. חופי אסטיפליה הם סלעיים ובהם חופי רחצה קטנים רצופים בחלוקי אבן. הבירה, וכן הנמל העיקרי, היא אסטיפליה, או הורה כפי שקוראים לה המקומיים. אסטיפליה מקיימת קשרי מעבורת עם פיראוס ועם איי הדודקאנס האחרים, וקשר תעופה עם אתונה.

== היסטוריה ==

במיתולוגיה היוונית הייתה אסטיפליה אישה שפותתה על ידי פוסידון, שהופיע בצורת ברדלס מכונף בעל זנב דג.

אסטיפליה הייתה למושבה של מגארה, ולאחר מכן הכירו בה הרומאים כמדינה עצמאית.

במהלך ימי הביניים הייתה אסטיפליה חלק מהאימפריה הביזנטית עד לשנת 1207, כאשר בעקבות מסע הצלב הרביעי הפכה לאחוזה פיאודלית של משפחה ונציאנית עד לשנת 1522. בשנה זו נפלה אסטיפליה, ביחד עם שאר איי הדודקאנס, לידי האימפריה העות'מאנית. בין 1648 ל-1668 במהלך מלחמת כרתים שבו הוונציאנים וכבשו את האי, ובין 1821 ל-1828 במהלך מלחמת העצמאות היוונית הייתה אסטיפליה בידיים יווניות, עד ששבה ונמסרה לטורקים.

ב-12 באפריל 1912 במהלך מלחמת איטליה-טורקיה נכבשה אסטיפליה על ידי האיטלקים, והייתה האי הראשון בדודקאנס שנפל לידיהם. מבסיסם באסטיפליה יצאו האיטלקים לכיבוש רודוס, הגדול באיי הדודקאנס. במהלך שיחות השלום באוגוסט-ספטמבר 1912 הסכימה איטליה עקרונית להשיב את שאר האיים הדודקאנסיים לטורקיה, בהתמלא תנאים מסוימים, אך דרשה לעצמה את אסטפיליה לצמיתות כתחנת מעגן בים התיכון. האי נותר בשליטת האיטלקים עד למלחמת העולם השנייה. בין 1943 ל-1945 היה האי בידי גרמניה הנאצית עד ששוחרר, ולאחר תקופה קצרה של שלטון צבאי בריטי, הועבר ב-1947 לריבונות יוונית, ביחד עם שאר איי הדודקאנס.

==גאוגרפיה==
באסטיפליה שני נמלים טבעיים עם מים בעומק של 50–60 מטר בקרבת החוף, באופן המאפשר מאגן מוגן של מאות אוניות. רובו של האי מאופיין בטופוגרפיה הררית.

==קישורים חיצוניים==

* 

==הערות שוליים==

קטגוריה:האיים הדודקאנסיים
קטגוריה:יוון: איים
ויקטור צ'ורביה

ויקטור צ'ורביה (ברומנית: Victor Ciorbea; נולד ב-26 באוקטובר 1954) הוא פוליטיקאי רומני, כיהן כראש עיריית בוקרשט בשנים 1996–1997 ולאחר התפטרותו מראשות העירייה נבחר לראש ממשלת רומניה וכיהן בתפקיד מ-12 בדצמבר 1996 ועד 30 במרץ 1998.
עבר בהמשך למפלגה הלאומית ליברלית ובסוף שנת 2012 נבחר מטעמה לסנאט. 
ב-2014 נבחר לתפקיד "סניגור העם" (מבקר המדינה) של רומניה

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים רומנים
קטגוריה:ראשי עיריית בוקרשט
קטגוריה:סגל אוניברסיטת בוקרשט
קטגוריה:ראשי ממשלת רומניה
קטגוריה:רומנים שנולדו ב-1954
מגדל ספאסקאיה

מגדל ספאסקיה
איור של הקרמלין מכיוון הכיכר האדומה. מגדל ספאסקיה ניצב בקדמת התמונה משמאל
מגדל סְפַּאסְקַיַה (ברוסית: Спасская башня - "סְפַּאסְקַיַה בַּאשְנְיָה") הוא מגדל שעון בקרמלין במוסקבה, והוא ניצב בחומת הקרמלין בצמוד לכיכר האדומה.

בזכות קרבתו לכנסיית וסילי הקדוש ולמאוזוליאום של לנין זהו המגדל הידוע ביותר בקרמלין. השער שבו שימש לתהלוכות ממלכתיות ודתיות, וכן לקבלות פנים לשגרירים.

שמו של המגדל בא משמו של האיקונין "סְפַּאס נֵרוּקוֹטְבוֹרְנִי" (Спас Нерукотворный - "מושיע שנוצר לא בעמל כפיים") שהיה תלוי לפני כן מעל שער סּפַּאסְקִיֵה (Спасские ворота). האיקונין עצמו לא השתמר, אך המקום בו היה קבוע עדיין נראה בבירור. גובהו של המגדל עד הכוכב שהותקן בראשו בתקופה הסובייטית ב-1935 הוא 67.3 מטר, ויחד איתו הוא נישא לגובה של 71 מטר. קוטרו של הכוכב הוא 3.75 מטר. הוא מאיר בלילה וסב על צירו לפי כיוון הרוח, כמו שבשבת. 

שמו הראשון של המגדל היה "מגדל פרולובסקיה" (Фроловская) והוא בא משמה של כנסיית "פרולה אי לאוורה" (Фрола и Лавра). זו הוצבה ברחוב מיסינצקאיה (Мясницкая) שהוביל מהקרמלין דרך השער אל הכיכר האדומה. המגדל נבנה בשנת 1491 במהלך תקופת שלטונו של נסיך מוסקבה ושליט רוסיה איוואן השלישי על ידי האדריכל פייטרו אנטוניו סולארי (Pietro Antonio Solari). פרטים אלו נלמדים מלוחות אבן לבנים עם כיתוב זיכרון שקבועים על המגדל עצמו מהצד של הקרמלין. בסוף המאה ה-16 נקבע סמל העיט הדו ראשי של רוסיה על המגדל. המגדל התנשא בתחילה למחצית מגובהו הנוכחי, אך בשנים 1625-1624 הוסיפו לו האדריכל הרוסי בַאזֶ'ן אוֹגוּרְצוֹב (Бажен Огурцов) והסקוטי כריסטופר גלווי (Christopher Galloway) גג ובו מספר מפלסים. ב-16 באפריל 1658 קבע צו רשמי את שמו הנוכחי של המגדל. העיטורים נוספו בזמן כהונתו של מייסד שושלת רומנוב, הצאר מיכאיל הראשון.

מגדל ספאסקיה ידוע בעיקר בזכות ארבעת השעונים המוזהבים הקבועים בו והפונים לארבעה כיוונים. השעון הראשון הותקן במגדל בשנת 1707, וב-1763 הותקן בו שעון מצלצל חדש, אשר תוקן בשנת 1851. החל ב-1920 ניגן השעון את נעימת האינטרנציונל. קוטרו של השעון הוא 6.12 מטר, וגובהן של הספרות הוא 72 ס"מ. אורכו של מחוג השעות הוא 2.97 מטר ומחוג הדקות מגיע לאורך של 3.28 מטר.

==קישורים חיצוניים==

* 
* [https://web.archive.org/web/20080603043828/http://www.kremlin.ru/eng/articles/Towers_11.shtml אודות המגדל] באתר Kremlin.ru 
* [http://www.kreml.ru/en/main/kremlin/towers/Spaskaya/ המגדל באתר הקרמלין] 

קטגוריה:ערכים שבהם תבנית בריטניקה אינה מתאימה
קטגוריה:הקרמלין
קטגוריה:מוסקבה: מבנים
ספאסקאיה
ספאסקאיה
קטגוריה:מוסקבה: אטרקציות תיירותיות
Thankful

Thankful הוא אלבום הבכורה של הזמרת קלי קלרקסון. האלבום יצא לאור ב-15 באפריל 2003 בארצות הברית.

== סינגלים ==
* A Moment Like This - זהו שיר שנכתב לקלי בעבור הופעתה בגמר אמריקן איידול. צולם לשיר גם וידאוקליפ שכלל חלקים מתוך אמריקן איידול.
* Miss Independent - בהתחלה כריסטינה אגילרה, שהשתתפה בכתיבת השיר, הייתה אמורה לשיר אותו. קלרקסון השתתפה בעיבוד השיר.
* Low - זהו השיר הראשון שהחל את קו הפופ-רוק של קלי. נכתב על ידי ג'ימי הארי.
* The Trouble with Love Is - השיר הזה נכלל בפסקול הסרט אהבה זה כל הסיפור. קליפ הווידאו של השיר כולל חלקים מהסרט.

== תאריכי יציאת האלבום בעולם ==
* ארצות הברית: 15 באפריל 2003.
* אוסטרליה: 15 בספטמבר 2003.

== רשימת רצועות ==

==קישורים חיצוניים==

קטגוריה:אלבומי בכורה מ-2003
קטגוריה:אלבומי קלי קלרקסון
קטגוריה:אלבומים באנגלית
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי טוני דוראן
קטגוריה:אלבומים שהופקו על ידי מת'יו ויילדר
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
שקע עזה

דוגמה לשקע עזה שנוצר מתוך אפיק ים סוף (אי"ס) מערבי שהתעמק לים. כמו שניתן לראות אין אפיק רום המלווה אותו, אך הים החם בסתיו מפצה על כך ותורם את חלקו להיווצרות השקע (מפת 500 + קרקע)
שקע עזה הוא מושג במטאורולוגיה ישראלית, המתאר שקע ברומטרי שמרכזו בסמוך לחופים הדרומיים של ישראל, הנוצר בעיקר בתקופת הסתיו. שקע עזה נוצר כאשר אפיק רום מתעמק מעט דרומית מהרגיל. במידה ולשקע מצטרפים תנאים המעודדים התפתחות עננות ממטירה, שקע עזה גורם לכך שעדיפות המשקעים ניתנת למישור החוף הדרומי והמרכזי, המקבלים זרימות ימיות המורידות גשמים, ואילו צפון הארץ זוכה לזרימות דרומיות-דרומיות מזרחיות יבשות ולמיעוט גשמים.

אוויר חם מעודד היווצרות מערכת ציקלונית (שקע/אפיק), מכאן שטמפרטורת מי ים גבוהה, תתרום להיווצרות השקע. במהלך הסתיו, כאשר אפיק ים סוף בעל ציר מערבי מתעמק לים, בעזרתו של אפיק רום, הוא נוטה לסגור (ליצור) בתוכו שקע עזה.

== ראו גם ==
*סינופטיקה
*מודלים לחיזוי מזג אוויר

קטגוריה:סינופטיקה
קטגוריה:מערכות לחץ נמוך
קטגוריה:ארץ ישראל: אקלים